નવી દિલ્હી: જીએસટી અમલને આડે હવે બે દિવસની વાર છે ત્યારે જીએસટીને લઇને વેપારીઓમાં અસમંજસ પ્રવર્તી રહ્યું છે. સાથેસાથે રાજ્ય અને કેન્દ્ર સરકારના કર્મચારી અને અધિકારીઓમાં પણ કેટલાક મુદ્દાઓને લઇને અસ્પષ્ટતા છે. આવા સંજોગોમાં અમલ બાદ ઊભા થયેલા પ્રશ્નોનો ઝડપી ઉકેલ મળે તે માટે તથા તમામ શંકાઓના સમાધાન માટે સરકારે અદ્યતન સાધન સરંજામ સજ્જ પૂછપરછ માટે રિયલ ટાઇમ વોર રૂમ શરૂ કર્યો છે. આ વોર રૂમ સવારે આઠ વાગ્યાથી શરૂ થશે, જે દશ વાગ્યા સુધી કામ કરશે, જેમાં જીએસટી સંબંધી કોઇ પણ મુદ્દાના ઉકેલ માટે સિંગલ વિન્ડો પૂરી પાડશે.